РЕПУБЛИКА СРБИЈА

НАРОДНА СКУПШТИНА

Одбор за права детета

01 Број: 06-2/86-14

2. јун 2014. године

Б е о г р а д

**З А П И С Н И К**

**СА ПРВЕ СЕДНИЦЕ ОДБОРА ЗА ПРАВА ДЕТЕТА**

**ОДРЖАНЕ 30. МАЈА 2014. ГОДИНЕ**

Седница је почела у 13,00 часова.

Седницом је сагласно члану 47. став 2. Пословника Народне скупштине, председавала Маја Гојковић, председник Одбора.

Седници су присуствовали: Верољуб Арсић, мр Игор Бечић, Константин Арсеновић, академик Нинослав Стојадиновић, проф. др Владимир Маринковић, потпредседници Народне скупштине; Миланка Јевтовић Вукојчић, др Весна Ракоњац, Невена Стојановић, Мирко Чикириз, Нада Лазић, Милена Ћорилић, чланови Одбора; Марјана Мараш, Анамарија Вичек и Љиљана Несторовић, заменици чланова Одбора.

Седници нису присуствовали чланови Одбора: Гордана Чомић, потпредседник Народне скупштине; Миљана Зиндовић, Снежана Маловић, Елвира Ковач, Дубравка Филиповски и Бранка Бошњак.

Председавајућа је констатовала да су испуњени услови за рад и одлучивање, те је упознала чланове Одбора са тачкама одређеног Дневног реда:

1. Избор заменика председника Одбора за права детета;
2. Разно.

**ПРВА ТАЧКА**: Избор заменика председника Одбора за права детета.

Председавајућа је предложила народног посланика Наду Лазић за заменика председника Одбора и позвала чланове Одбора да дају своје предлоге.

Како нико од чланова Одбора није имао друге предлоге, председавајућа је ставила на гласање предлог да за заменика председника Одбора за права детета буде изабрана народни посланик Нада Лазић.

Чланови Одбора су **једногласно** УСВОЈИЛИ предлог да за заменика председника Одбора за права детета буде изабрана народни посланик Нада Лазић.

**ДРУГА ТАЧКА –** Разно.

**Маја Гојковић** је констатовала да се у материјалу за седницу налази Извештај о раду Одбора за права детета у IX сазиву Народне скупштине и позвала чланове Одбора да дају своје коментаре у вези са реализованим активностима Одбора у претходном периоду.

Како се нико од чанова Одбора није јавио за реч, председавајућа је закључила разматрање Извештај о раду Одбора за права детета у IX сазиву Народне скупштине и изразила уверење да ће Одбор и у наредном периоду наставити са успешним радом.

**Председавајућа** је констатовала да су чланови Одбора у материјалу за седницу примили Предлог плана рада Одбора за права детета за 2014. годину, у коме су предложене активности које произлазе из делокруга рада Одбора прописаног Пословником Народне скупштине и отворила дискусију у вези са датим предлогом.

**Анамарија Вичек**  је обавестила чланове Одбора да је Елвира Ковач у писаној форми дала предлог за допуну Плана рада за 2014. годину.

**Председавајућа** је замолила да писани предлог буде достављен служби Одбора како би био достављен свим члановима Одбора.

Како се више нико од чланова Одбора није јавио за реч председник Одбора је ставила на гласање Предлог плана рада Одбора за права детета за 2014. годину са допуном која је дата у писаној форми.

Чланови Одбора су **једногласно** УСВОЈИЛИ План рада Одбора за права детета за 2014. годину који је саставни део овог записника.

Седница је закључена у 13,20 часова.

СЕКРЕТАР ОДБОРА ПРЕДСЕДНИК ОДБОРА

Сања Пецељ Маја Гојковић